PAKALPOJUMU LĪGUMS Nr.52-14/160

Rīgā, 2014. gada \_\_.jūnijā

**LATVIJAS UNIVERSITĀTE**, reģistrācijas numurs: 3341000218, PVN reģistrācijas numurs: LV90000076669, adrese: Raiņa bulvāris 19, Rīga, Latvijas Republika, LV-1586, ko pārstāv tās direktors Atis Peičs, turpmāk tekstā – **„Klients”**, no vienas puses

un

**Zvērinātu advokātu birojs “BORENIUS”**, PVN maksātāja numurs: LV90001568767, juridiskā adrese: Lāčplēša iela 20A, Rīga, turpmāk tekstā **“Birojs”**, ko pārstāv Biroja partneris, zvērināts advokāts Lauris Liepa,

abi kopā turpmāk tekstā **„Puses”,**

noslēdz sekojoša satura līgumu, turpmāk tekstā „**Līgums**”:

1. **Klienta uzdevums**
   1. Birojs sniedz Klientam juridisko konsultāciju un pārstāvniecības pakalpojumus, strādājot pie Līguma 1.2.punktā norādītā uzdevuma izpildes, rīkojoties saskaņā ar Klienta norādījumiem un kopumā ievērojot Klienta intereses.
   2. Klienta uzdevums, turpmāk tekstā **„Uzdevums”**, ir sniegt juridiskās konsultācijas un pārstāvniecības pakalpojumus Latvijas Universitātei, pilnībā ievērojot iepirkuma id. Nr. LU 2014/15\_I\_B “Par juridisko konsultāciju un pārstāvniecības pakalpojumu sniegšanu Latvijas Universitātei” nolikumu, tajā skaitā tehnisko specifikāciju, kā arī Klienta norādījumus.
   3. Līgums tiek slēgts ERAF 3.1.2.1.1.apakšaktivitātes „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā, nodrošinot izglītības programmu apgūšanas iespējas arī personām ar funkcionāliem traucējumiem” (vienošanās Nr. 2010/0114/3DP/3.1.2.1.1./09/IPIA/VIAA/029) projekta „Latvijas Universitātes infrastruktūras modernizācija prioritāro virzienu studiju programmu attīstībai” ietvaros, pamatojoties uz iepirkuma id. Nr. LU 2014/15\_I\_B “Par juridisko konsultāciju un pārstāvniecības pakalpojumu sniegšanu Latvijas Universitātei” rezultātu.
   4. Klients apliecina, ka rīkojas savās interesēs, ir Uzdevuma ietvaros veicamo darbu patiesais labuma guvējs un ka visi naudas līdzekļi un mantiskās vērtības, ko Klients izmanto Uzdevuma ietvaros un Biroja honorāra samaksai, ir iegūti likumīgi un pieder Klientam.
   5. Klients apņemas atzīt par sev saistošu tādu Biroja darbību, kas veikta, pildot Uzdevumu, ciktāl tā nav pretrunā Latvijas Republikas tiesību aktiem un Līguma noteikumiem.
2. **Pušu sadarbība**
   1. Visi Līguma noteikumi, kā arī informācija, kas iegūta no vienas Puses Uzdevumu izpildes ietvaros un kura nav iepriekš publiskota vai bijusi citādi likumīgi publiski pieejama, ir uzskatāma par konfidenciālu. Katra Puse apņemas neizpaust šādu informāciju trešajām personām bez otras Puses piekrišanas, ja vien pienākums izpaust šādu informāciju neizriet no normatīvajiem aktiem.
   2. Pildot Līgumu, Klients un Birojs darbojas savstarpējas uzticības un otrās Puses interešu ievērošanas apstākļos.
   3. Birojs uzņemas atbildību par pienācīgu Uzdevuma izpildi vispārpieņemtās rūpīga juridiskās palīdzības sniedzēja atbildības robežās. Birojs, kā Klienta izvēlētais padomnieks, nav atbildīgs par jebkurām tiešām vai netiešām sekām, ko rada apstākļi ārpus Biroja kontroles, tajā skaitā, bet ne tikai – jebkuru atbildību vai zaudējumus, kurus izraisa:

2.3.1. normatīvo aktu izmaiņas, par kurām Birojam nevarēja būt saprātīgi zināms;

2.3.2. finansiālās informācijas, atzinumu vai aprēķinu, kurus nebija gatavojis birojs;

2.3.3. Klienta uzdevuma vai Klienta tiesiskā statusa izmaiņas;

2.4.4. Uzdevuma izpildē iesaistīto personu prasības vai to tiesiskā statusa izmaiņas.

* 1. Biroja atbildība par jebkuru Klientam nodarītu kaitējumu, tajā skaitā tiešiem un netiešiem zaudējumiem, līgumsodiem un procentiem, ir ierobežota un nevar pārsniegt Līguma ietvaros saņemtā Biroja honorāra apmēru, ja vien Klientam nodarītais kaitējums nav nodarīts ar noziedzīgu nodarījumu vai ļaunu nolūku.
  2. Mārketinga un publicitātes vajadzībām pēc darba pie Uzdevuma izpildes pabeigšanas Birojs ir tiesīgs atklāt Klienta identitāti, sniegt informāciju par lietā iesaistītajām pusēm un sasniegto rezultātu, ja vien Klients nav devis pretējus norādījumus. Šīs Biroja tiesības Klients ir tiesīgs jebkurā brīdī atsaukt, par to savlaicīgi iepriekš rakstveidā brīdinot Biroju.

1. **Līguma termiņš**
   1. Līgums stājas spēkā tā noslēgšanas dienā un ir spēkā līdz darba Uzdevuma izpildes pabeigšanai, bet ne ilgāk kā līdz 2015. gada 31. augustam.
   2. Puses var jebkurā brīdī rakstveidā vienoties par Līguma izbeigšanu uz abpusēji pieņemamiem noteikumiem.
   3. Katrai no Pusēm ir tiesības vienpusēji atkāpties no Līguma vismaz 15 (piecpadsmit) kalendārās dienas pirms Līguma izbeigšanas, par to rakstveidā informējot otru Pusi. Šādā gadījumā līdz Līguma izbeigšanai Klientam ir jānorāda atbilstoši kvalificēta persona, kas pārņems Uzdevuma izpildi no Biroja un Pusēm ir jānokārto visi savstarpējie dokumentu nodošanas un norēķinu jautājumi. Līguma izbeigšanas dienā Klientam ir pienākums veikt pilnīgu norēķinu ar Biroju, pilnībā samaksājot Birojam honorāru par Uzdevuma izpildi, kā arī atlīdzinot ar Uzdevuma izpildi saistītos izdevumus.
2. **Pušu norēķini**
   1. Biroja honorārs par darbu pie Uzdevuma izpildes tiek aprēķināts, pamatojoties uz Biroja pārstāvju darba stundas likmi. Papildus Biroja honorāram Klients apņemas maksāt pievienotās vērtības nodokli pēc likmes, kas ir spēkā uz rēķina izrakstīšanas dienu. Puses vienojas, ka Biroja honorārs par Uzdevuma izpildi nepārsniegs EUR **26 620.00** (divdesmit seši tūkstoši seši simti divdesmit euro), neietverot pievienotās vērtības nodokli.
   2. Klients ir informēts un piekrīt maksāt Birojam par darbu pie Uzdevuma izpildes pēc Biroja juristu darba stundu likmēm, kas ir noteiktas iepirkuma ietvaros iesniegtajā piedāvājumā. Pirms katra konkrētā Uzdevuma komponenta izpildes uzsākšanas Birojs saskaņo ar Klientu maksimālo honorāra apmēru par konkrētās Uzdevuma komponentes izpildi.
   3. Birojs nosūta Klientam rēķinu par darbu pēc darba Pieņemšanas un Nodošanas akta parakstīšanas. Biroja rēķins ir apmaksājams 10 (desmit) darba dienu laikā pēc tā saņemšanas dienas.
   4. Ja Klientam ir pretenzijas pret Biroja rēķinā norādīto honorāra vai izdevumu summu, Klientam savi iebildumi jāizsaka rakstveidā 5 (piecu) darba dienu laikā no rēķina saņemšanas dienas. Pēc pretenziju izteikšanas Birojs tās izskata, un ja atzīst par pamatotām, izraksta jaunu rēķinu, kura apmaksai termiņu sāk skaitīt no jauna. Ja pretenzijas noteiktajā laikā netiek izteiktas, Klientam ir pienākums apmaksāt izrakstīto rēķinu pilnā apmērā.
3. **Pārējie noteikumi**
   1. Jebkādi Līguma grozījumi, papildinājumi un labojumi stājas spēkā un kļūst par neatņemamu Līguma sastāvdaļu tikai tad, ja tos parakstījušas abas Puses.
   2. Visi šajā Līgumā paredzētie paziņojumi, informācija, ziņas un citi sūtījumi noformējami rakstveidā un nosūtāmi ierakstītā vēstulē pa pastu, ar kurjeru, faksa sūtījumu, pa elektronisko pastu vai ievērojot Pušu papildus noteikto kārtību. Par sūtījuma saņemšanas dienu uzskatāma nosūtīšanas diena, ja paziņojums nosūtīts ar kurjeru, faksa sūtījumu vai pa elektronisko pastu, vai 5. (piektā) darba diena no nosūtīšanas brīža, ja paziņojums nosūtīts pa pastu ierakstītā vēstulē.
   3. Puses vienojas, ka Līgumā aprakstītā Pušu sadarbība nerada savstarpēju pakalpojuma sniegšanas un saņemšanas ekskluzivitāti. Līguma noteikumi neierobežo Klienta tiesības izmantot citus juridisko pakalpojumu sniedzēju pakalpojumus Līgumā aprakstītā Uzdevuma vai jebkura cita juridiska pasūtījuma izpildei. Tāpat arī Birojs saglabā tiesības sniegt juridisko palīdzību citām personām un strādāt pie pasūtījumu izpildes, kas nav saistīti ar Uzdevumu, tajā skaitā sniegt pakalpojumus personām, kuras darbojas ar Klientu vienā nozarē vai kurām ir ar Klientu potenciāli pretējas intereses.
   4. Līgumam ir piemērojami Latvijas Republikas normatīvie akti un Līgumā minētie termini ir jāizprot kā Latvijas Republikas tiesību sistēmas elementi, kas iztulkojami atbilstoši to avotiem.
   5. Ja starp Pusēm rodas domstarpības vai strīds un Puses savstarpēju pārrunu ceļā to nevar atrisināt, tas nododams izskatīšanai Latvijas Republikas tiesā.
   6. līgums sastādīts un parakstīts divos vienādos eksemplāros uz 3 lapām ar vienādu juridisku spēku, pa vienam eksemplāram katrai no Pusēm.
4. **Puses:**

|  |  |
| --- | --- |
| **Zvērinātu advokātu birojs**  **“BORENIUS”**  PVN maks. Nr.LV90001568767  Adrese: Lāčplēša iela 20a,  Rīga, LV-1011, Latvija  Norēķinu konts:  Banka: AS Swedbank  IBAN konts:  LV24HABA0551000401844 | **Latvijas Universitāte**  Reģ. Nr. IZM Izglītības iestāžu reģistrā 3341000218  PVN reģ. Nr.: LV 90000076669  Adrese: Raiņa bulv.19, Rīga,  LV-1586  Norēķinu konts:  Banka: Valsts Kase  IBAN konts: LV70TREL9150175047000 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Partneris, zvērināts advokāts  Lauris Liepa | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktors  Atis Peičs |